Den kun seks måneder gammel tigerunge Mia-Mai er blevet kvalt i en løkke, mens den legede med en stor sæk. - Den lå desværre død i anlægget, da dyrepasserne kiggede ind til den i morges. Det var et uheld efter leg med en løkke, siger chefzoolog Jens Sigsgaard fra Aalborg Zoo. Mia-Mai var en af hovedattraktionerne i den nordjyske zoo. Med hende var det første gang i Danmark, at det lykkedes at få unger fra den meget truede art Sumatratigeren. Sumatratigeren findes i naturen kun på den Indonesiske ø, Sumatra. Der menes at være 400-600 vildtlevende tilbage. Den største trussel mod tigerne er krybskytteri.

Opsummering:
Dyrepasserne i Aalborg Zoo opdagede tidligt lørdag morgen, at havens tigerunge Mia-Mai lå død i tigrenes anlæg.